สวัสดีค่ะ ประจำเดือนมาครั้งสุดท้ายคือ 2-6 มีนาคม วันนี้วันที่ 14 ได้มีเพศสัมพันธ์กับแฟน แต่ถุงยางแตกเป็นนาทีถึงรู้ว่าถุงยางแตก แฟนเลยเอาออกและเเฟนก็ยังไม่เสร็จนะคะ (มาเช็คดูปฏิทินเป็นช่วงไข่สุกพอดี)เลยซื้อยาคุมฉุกเฉินมากินหลังจากนั้นประมาณชั่วโมงหนึ่งได้ค่ะ กินแบบ 2 เม็ดรวดเดียวเลย (เคยทานยาคุมฉุกเฉินล่าสุดคือช่วงมีนาคมปีที่แล้ว) อยากทราบว่าจะมีผลข้างเคียงตามมาเยอะมั้ยคะ และมีโอกาสตั้งครรภ์มากน้อยแค่ไหนคะ
สวัสดีค่ะ การใช้ยาคุมกำเนิดฉุกเฉิน เป็นการใช้ยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนโอกาสการตั้งครรภ์มีได้น้อยดังกล่าวไป ถ้ากินภายใน 72 ชั่วโมงและกินครบ ตรงเวลาตามข้างฉลากกำเนิดหลังจากนี้ให้สังเกตรอบเดือนว่ามาไม่เกิน 35 วันจากรอบก่อน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป